PRIJEDLOG  
 Na temelju članka 20. Zakona o tehničkoj kulturi (“Narodne novine” br. 76/93, 11/94 i 38/09), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), a sukladno odredbama Zakona o udrugama („Narodne novine“ br. 74/14, 70/17 i 98/19), Općinsko vijeće Općine Križ na \_\_\_. sjednici održanoj dana \_\_. studenog 2024. godine donijelo je

**PROGRAM**

**javnih potreba u tehničkoj kulturi na području Općine Križ u 2025. godini**

I.

Programom javnih potreba u tehničkoj kulturi na području Općine Križ u 2025. godini, utvrđuju se interesi i smjernice za razvoj tehničke kulture na području Općine Križ te opseg i sadržaji koji će se financirati iz Proračuna Općine Križ, kao i iz Proračuna Zagrebačke županije kada su te javne potrebe od zajedničkog interesa za Općinu i Županiju.

II.

Ovim Programom ostvaruju se uvjeti za zadovoljavanje potreba u sljedećim aktivnostima, poslovima i područjima djelatnosti tehničke kulture:

* Poticanje i promicanje tehničke kulture,
* Programima odgoja obrazovanja i osposobljavanja djece i mladeži za stjecanje tehničkih, tehnoloških i informatičkih znanja i vještina,
* Specifičnim programima odgoja, obrazovanja i osposobljavanja djece i mladeži za stjecanje tehničkih, tehnoloških i informatičkih znanja i vještina koji obuhvaćaju djecu s posebnim potrebama,
* Programima prekvalifikacije i dokvalifikacije djelatnika i programima organiziranja inventivnog rada,
* Organiziranjem promaknuća tehnoloških inovacija (izložbe, sajmovi i sl.)
* Nabavkom opreme i održavanjem objekata tehničke kulture od interesa za Općinu Križ.

III.

U 2025. godini Općina Križ sufinancirati će javne potrebe u tehničkoj kulturi od značaja za Općinu Križ i to kako slijedi:

* djelovanjem Zajednice tehničke kulture Općine Križ (u daljnjem tekstu: Zajednice),
* akcijama i djelatnostima udruga koje će pridonijeti razvoju i promicanju tehničke kulture,
* nabavkom tehničke opreme i stručnim radom u tehničkoj kulturi.

IV.

**Ukupno planirana sredstva u Proračunu Općine Križ za 2025. godinu za provođenje ovog Programa iznose =5.000,00 EUR-a (slovima: pettisućaeura).**

Novčana sredstva namijenjena su za financiranje javnih potreba u tehničkoj kulturi na području Općine Križ u 2025. godini.

Ista se dodjeljuju Zajednici bez provedbe javnog natječaja, iz razloga što je njihovo financiranje regulirano posebnim propisima. Općina Križ će sklopiti ugovor o izravnoj dodjeli financijskih sredstava za financiranje javnih potreba u tehničkoj kulturi u 2025. godini sa Zajednicom, a koja će temeljem javnog natječaja/poziva raspodijeliti sredstva za projekte i programe udruga, članova Zajednice.

O provedbi programa javnih potreba i utrošku sredstava Zajednica će izvještavati Općinu Križ kao davatelja financijskih sredstava u propisanim rokovima.

V.

Pri utvrđivanju ovog Programa polazi se od planiranih potreba Zajednice za financiranje u 2025. godini te potreba Općine Križ u tehničkoj kulturi, osiguranih sredstava Općine Križ planiranih za 2025. godinu, kao i plana ostvarivanja potpora iz proračuna Zagrebačke županije.

VI.

Sredstva iz točke IV. ovog Programa, izvršavati će se temeljem sklopljenog ugovora o financiranju provedbe programa i/ili projekta, a sve sukladno Odluci o načinu raspodjele novčanih sredstava iz Proračuna Općine Križ za 2025. godinu namijenjenih financiranju programa i projekata od interesa za opće dobro koje provode udruge i druge neprofitne organizacije civilnog društva u području kulture, tehničke kulture, sporta, vatrogastva, zdravstva, socijale i preventive te Odluci o izvršavanju Proračuna Općine Križ za 2024. godinu.

U okviru ukupno planiranih sredstava za javne potrebe u tehničkoj kulturi uvrštenih ovim Programom, raspodjela planiranih sredstava izvršavati će se prema mogućnostima Proračuna i ostvarenju planiranih prihoda Proračuna za 2025. godinu.

VII.

Ovaj Program stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 630-01/24-01/

URBROJ: 238-16-01-24-

Križ, . studenog 2024.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić